stanford-oval/wikipedia huggingface dataset:
หลวงจีนป่วยพวง แซ่โค้ว
พระสำเร็จ

พุทธศาสนาฝ่ายมหายานหรือเซน หากภิกษุใดที่ถือวิปัสสนาอย่างเคร่งครัด เมื่อถึงกาลมรณภาพมักจะเข้าฌานสมาบัติให้สิ้นใจในเวลานั่งสมาธิอยู่ในฌานสมาบัตินั้น เมื่อมรณภาพแล้วร่างกายจะดำรงอยู่อย่างนี้แล้วแห้งไปเอง ชาวจีน และชาวญี่ปุ่น นับถือบูชากันว่าเป็นร่างศักดิ์สิทธิ์เรียก กันว่า พระสำเร็จ หรือ เส่งเต๋า
ตลอดประวัติศาสตร์ของพระพุทธศาสนาในประเทศจีน และต่างประเทศมักจะเห็นสรีระธาตุของบูรพาจารย์มากมาย ตัวอย่างที่รู้จักกันดี คือ พระสังฆปริณายกเว่ยหลาง แห่งนิกายฌาน ซึ่งมรณภาพมากว่า 1000 ปีแล้ว สรีระพระอาจารย์ตังชั้ง สรีระพระอาจารย์คัมซัว (หันซาน) พระปราชญ์แห่งราชวงศหมิง ที่ประดิษฐานรวมกันในวัดน่ำฮั้วยี่ (หนานหัวซื่อ) มณฑลกวางตุ้ง
ส่วนพระเถระฝ่ายจีนนิกายในเมืองไทยที่นั่งมรณภาพในฌานสมาบัติก็มีอีกหลายรูป เช่น พระอาจารย์จีนวังสสมาธิวัตร (สกเห็ง) พระอาจารย์จีนวังสสมาธิวัตร (กวยหงอ) แต่ร่างของท่านทั้งสองได้รับพระราชทานเพลิงศพตามประเพณีนิยม และอีกรูปหนึ่งคือพระอาจารย์เย็นฮวบ ซึ่งทางลูกหลานได้ขอให้ฌาปณกิจศพของท่านในเวลาต่อมา
ในปัจจุบันวัดฝ่ายจีนนิกายยังมีสรีระร่างบูรพาจารย์ได้แก่ พระอธิการตั๊กฮี้ พระอาจารย์จีนวังสสมาธิวัตร (เซียงหงี) พระมหาคณาจารย์จีนธรรมสมาธิวัตร (โพธิ์แจ้ง) พระอาจารย์เย็นกวง พระอาจารย์เย็นกวน เป็นต้น
ส่วนของพระเถระสงฆ์ที่เป็นลูกศิษย์ของพระมหาคณาจารย์จีนธรรมสมาธิวัตร (โพธิ์แจ้งมหาเถระ) อดีตเจ้าคณะใหญ่จีนนิกายแห่งประเทศไทย รูปที่ 6 มีผู้สำเร็จธรรม หรือ เส่งเต๋า ถึงปัจจุบันนี้มี 3 รูป คือ พระอาจารย์เย็นกวง พระอาจารย์เย็นกวน และพระอาจารย์เย็นฮวบ
เถรประวัติ

หลวงจีนเย็นฮวบ มีนามเดิมว่า ป่วยพวง แซ่โค้ว (เจริญคุปต์) เกิดที่ตำบลเปี่ยเป๋า อำเภอเยี่ยวเพ้ง มณฑลกวางตุ้ง ประเทศจีน บิดาชื่อนายเยียกเนี้ย มารดาชื่อนางชุงฮ้อ แซ่ตั้ง ปี พ.ศ. 2435 เมื่ออายุ 11 ปี ก็สิ้นบุญมารดา เมื่ออายุ 15 ปีจึงได้ติดตามบิดาเดินทางสู่ประเทศไทย ทำงานเดินเรือ กับบิดาและต่อมาทำกิจการค้าขาย จนเมื่อท่านอายุได้ 46 ปี ก็ตั้งร้านค้าขายชื่อร้าน “ชอเฮงหลี” กิจการเจริญเติบโตจนถึงปัจจุบัน
เมื่อย่างเข้าสู่วัยชราอายุได้ 62 ปี ท่านจึงหลบจากสังคมหาสถานที่สงบ ณ ภูเขาหลังพระพุทธบาท จ.สระบุรี เพื่อศึกษาพระธรรมวินัย เมื่อปี 2499 ท่านอายุได้ 65 ปี จึงได้ธรรมจักษุจึงได้สละโลกทางโลกียออกบวช และท่านได้ขออุปสมบท กับพระมหาคณาจารย์จีนธรรมสมาธิวัตร (โพธิ์แจ้งมหาเถระ) ณ วัดโพธิ์เย็น จังหวัดกาญจนบุรี เมื่อท่านได้บวชแล้วจึงได้เร่งความเพียรพยายามเพื่อปฏิบัติธรรมให้สำเร็จ
เมื่ออายุได้ 75 ปี ท่านจึงได้สร้างกุฏิเพื่อเจริญสมาธิภาวนา ณ วัดเทพพุทธาราม จ.ชลบุรี และท่านเป็นพระเคร่งพระวินัยมาก ท่านมักจะสวดมนต์ภาวนา นั่งสมาธิแผ่กุศลไปยังสรรพสัตว์
จนกระทั่ง วันที่ 4 สิงหาคม 2510 ขณะท่านได้เจริญสมาธิ ได้บังเกิดมรณญาณ คือรู้วันเวลาแตกดับของสังขารใกล้เข้ามาแล้ว และท่านจึงจุดเทียนรอบกายท่านแล้วเขียนโศลกบทหนึ่งว่า
“เมื่อละได้ ก็สามารถไปถึงพุทธเกษตร นั่งดับในท่ามกลางแสงเทียน ได้เฝ้าพระสุคตด้วยตัวเอง”
จากนั้นท่านจึงเข้าฌานสมาธิหน้าพระพุทธรูปในอุโบสถ แล้วดับสังขารในท่าสมาธิขัดบัลลังก์ รวมสิริอายุได้ 76 ปี 12 พรรษา
แหล่งข้อมูลอื่น

http://community.buddhayan.com/index.php?topic=878.msg3968%5Bลิงก์เสีย%5D
ธนะมินทร์ วงษ์สกุลพัชร์

ธนะมินทร์ วงษ์สกุลพัชร์ (ชื่อเล่น ชีวิน) เป็น โปรดิวซ์เซอร์ ผู้กำกับ และเจ้าของบริษัท ก็อปปี้ เอ แบงคอก (Copy A Bangkok)
ประวัติ

ชีวิน อยู่ในวงการบันเทิงไทยตั้งแต่อายุ 15 ปี ในปัจจุบันชีวินหันมาเป็นคนเบื้องหลัง ไม่ว่าจะเป็น Casting ผู้ช่วยผู้กำกับ โปรดิวเซอร์ หรือแอคติ้งโค้ช และในปัจจุบันชีวินเป็นผู้กำกับ และเจ้าของบริษัทก็อปปี้เอแบงคอก
ผลงาน

| ปี ค> ศ. ที่ฉาย | ชื่อเรื่อง | ช่องทางฉาย | หมายเหตุ |
| --- | --- | --- | --- |
| 2024 | ชุลมุน​กางเกง​น้ำเงิน​ | ช่อง 9 เอ็มคอต เอชดี | ผู้​กำกับ​การแสดง​ |
| 2023 | แค่​อยาก​บบอก​รัก​ show me love | YouTube GrandTV | กำกับ​การ​แสดง​ |
| 2022 | แอบหลงรักเดอะซีรีส์ Secret Crush On You | ช่อง3 | ผู้กำกับ​การแสดง​ |
| 2021 | Y-Destiny หรือเป็นที่พรหมลิขิต | AIS PLAY | ผู้กำกับการ​แสดง และผู้อำนวยการผลิต |
| 2020 | You Never Eat Alone | AIS PLAY | ผู้กำกับแสดง และผู้อำนวยการผลิต |
| 2020 | YYY มันส์ฟินนะ | LINE TV |  |
| 2020 | MAKE IT RIGHT ON THE BEACH | LINE TV |  |
| 2020 | YYY มันส์เว่อร์นะ | LINE TV |  |
| 2020 | WHY R U เพราะรักใช่เปล่า | One31 & LINE TV |  |
| 2019 | WATER BOYY The Series | LineTV |  |
| 2016 | MAKE IT RIGHT รักออกเดิน | MCOT HD & LINE TV |  |
| 2014 | LOVE SICK THE SERIES | MCOT HD & LINE TV | ซีรีส์วายเรื่องแรกในประเทศไทย |
รางวัล

| ปี ค> ศ. | รางวัล | ผลงาน | ผู้จัดงาน | หมายเหตุ |
| --- | --- | --- | --- | --- |
| 2021 | ซีรีส์ฟินหมอนกระจุย | WHY R U THE SERIES เพราะรักใช่เปล่า | Yniverse Award 2020 | ผู้กำกับ |
| 2021 | เพลงประกอบซีรีส์วายยอดนิยม | ไวรัสไอ้ต้าว - Ost. YYY มันส์ฟินนะ | Yniverse Award 2020 | ผู้กำกับ และผู้อำนวยการผลิต |

↑  "เรื่องย่อซีรีส์ Y-Destiny หรือเป็นที่พรหมลิขิต". MThai.com (ภาษาอังกฤษแบบอเมริกัน). 2021-05-17.
↑  You Never Eat Alone (ภาษาอังกฤษแบบอเมริกัน), สืบค้นเมื่อ 2021-05-22
↑  "YYYมันส์ฟินนะ". YFLIX (ภาษาอังกฤษแบบอเมริกัน). 2020-09-24.
↑  Aroonrat, Nared. "YYY มันส์เว่อร์นะ EP.1 วันที่ 28 เม.ย. 63 ย้อนหลัง | Tidtarm.com". คลังข้อมูลเก่าเก็บจากแหล่งเดิมเมื่อ 2021-05-22. สืบค้นเมื่อ 2021-05-22.
↑  "Why R U The Series เพราะรักใช่เปล่า". maanow.com. คลังข้อมูลเก่าเก็บจากแหล่งเดิมเมื่อ 2021-05-22. สืบค้นเมื่อ 2021-05-22.
↑  "สรุปรางวัล Yniverse Awards 2020".
↑  "สรุปรางวัล Yniverse Awards 2020 "แปลรักฉันด้วยใจเธอ" กวาดรางวัลมากสุดถึง 8 รางวัล". Postjung.com. คลังข้อมูลเก่าเก็บจากแหล่งเดิมเมื่อ 2021-05-22. สืบค้นเมื่อ 2021-05-22.
พระพรหมเสนาบดี (พิมพ์ ญาณวีโร)

| พระพรหมเสนาบดี (พิมพ์ ญาณวีโร) |
| --- | --- |

ส่วนบุคคล
เกิด: 17 กันยายน พ.ศ. 2488 (79 ปี)
นิกาย: มหานิกาย
การศึกษา: นักธรรมชั้นเอก เปรียญธรรม 7 ประโยค
ตำแหน่งชั้นสูง
ที่อยู่: วัดปทุมคงคาราชวรวิหาร เขตสัมพันธวงศ์ กรุงเทพมหานคร
รางวัล: รางวัลเสาเสมาธรรมจักร
อุปสมบท: 26 กรกฎาคม พ.ศ. 2509
พรรษา: 58
ตำแหน่ง: ที่ปรึกษากรรมการมหาเถรสมาคม เจ้าอาวาสวัดปทุมคงคาราชวรวิหาร เจ้าคณะภาค 7
พระพรหมเสนาบดี (พิมพ์ ญาณวีโร) (นามเดิม : พิมพ์ บุญรัตนาภรณ์) (17 กันยายน พ.ศ. 2488 - ปัจจุบัน) ปัจจุบันเป็นพระราชาคณะเจ้าคณะรอง ที่ปรึกษากรรมการมหาเถรสมาคม เจ้าอาวาสวัดปทุมคงคาราชวรวิหาร และเจ้าคณะภาค 7
ชาติภูมิ

พระพรหมเสนาบดี นามเดิมว่าพิมพ์ บุญรัตนาภรณ์ เกิดเมื่อวันอาทิตย์ที่ 17 กันยายน พ.ศ. 2488 ตรงกับวันขึ้น 1 ค่ำ เดือน 10 ปีระกา ที่บ้านเลขที่ 106 หมู่ที่ 3 ตำบลโรงเข้ อำเภอบ้านแพ้ว จังหวัดสมุทรสาคร บิดาชื่อนายบุญ บุญรัตนาภรณ์ มารดารชื่อนางสวย บุญรัตนาภรณ์
อุปสมบท

พระพรหมเสนาบดีอุปสมบทเป็นพระภิกษุ เมื่อวันอังคารที่ 26 กรกฎาคม พ.ศ. 2509 ตรงกับวันขึ้น 9 ค่ำ เดือน 8-8 ปีมะเมีย ณ วัดนาสาร ตำบลนาสาร อำเภอบ้านนาสาร จังหวัดสุราษฎร์ธานี โดยมีพระเทพรัตนกวี (เกตุ ธมฺมวโร) อดีตเจ้าคณะจังหวัดสุราษฎร์ธานี วัดไตรธรรมาราม อำเภอเมืองสุราษฎร์ธานี จังหวัดสุราษฎร์ธานี เป็นพระอุปัชฌาย์ พระครูโสภิตคุณานันท์ อดีตเจ้าคณะอำเภอบ้านนาสาร วัดนาสาร อำเภอบ้านนาสาร จังหวัดสุราษฎร์ธานี เป็นพระกรรมวาจาจารย์ และพระครูพิศาลคุณาภรณ์ ที่ปรึกษาเจ้าคณะอำเภอบ้านนาสาร วัดอภัยเขตตาราม อำเภอบ้านนาสาร จังหวัดสุราษฎร์ธานี เป็นพระอนุสาวนาจารย์ ได้รับฉายาว่า "ญาณวีโร"
วิทยฐานะ

พ.ศ. 2500 - สำเร็จประถมศึกษาปีที่ 4 จากโรงเรียนบางห้าตำลึง (สายบุญเรืองราษฎร์รังสรรค์) อำเภอบางคนที จังหวัดสมุทรสงคราม
พ.ศ. 2512 - สอบได้นักธรรมชั้นเอก วัดคลองวาฬ สำนักเรียนคณะจังหวัดประจวบคีรีขันธ์
พ.ศ. 2520 - สำเร็จปริญญาตรี (ฺB.A.) จากมหาวิทยาลัยนาลันทา ประเทศอินเดีย
พ.ศ. 2522 - สำเร็จปริญญาโท (M.A.) จากมหาวิทยาลัยมคธ ประเทศอินเดีย
พ.ศ. 2532 - สอบได้เปรียญธรรม 7 ประโยค สำนักเรียนวัดปทุมคงคา กรุงเทพมหานคร
ความรู้พิเศษ

มีความชำนาญพิมพ์ดีดไฟฟ้าภาษาไทย - ภาษาอังกฤษ
ใช้โปรแกรมคอมพิวเตอร์โปรแกรมสำเร็จรูป
เป็นผู้ออกแบบโปรแกรมสมณศักดิ์ที่คณะสงฆ์ใช้หาข้อมูลในการพิจารณาสมณศักดิ์ในปัจจุบันนี้
เป็นผู้ทรงจำพระปาติโมกข์และสวดพระปาฏิโมกข์ประจำ
งานปกครอง

เป็นเจ้าอาวาสวัดปทุมคงคาราชวรวิหาร เมื่อ พ.ศ. 2536
เป็นพระอุปัชฌาย์ ประเภทวิสามัญ
เป็นเจ้าคณะเขตสัมพันธวงศ์
เป็นรองเจ้าคณะภาค 7  เมื่อ พ.ศ. 2545
เป็นเจ้าคณะภาค 7 เมื่อวันที่ 31 มีนาคม พ.ศ. 2558
ปัจจุบันเป็นเจ้าคณะภาค 7 (วาระที่ 2) เมื่อวันที่ 12 พฤษภาคม พ.ศ. 2564- ปัจจุบัน
เป็นกรรมการมหาเถรสมาคม ถึง 2567
ปัจจุบันเป็นที่ปรึกษากรรมการมหาเถรสมาคม
งานการศึกษา

เป็นเจ้าสำนักเรียนวัดปทุมคงคา จัดการเรียนการสอนพระปริยัติธรรมทั้งแผนกบาลีนักธรรม และธรรมศึกษาตรี โท เอก
จัดนิตยภัตถวายครูสอนบาลี นักธรรม ธรรมศึกษา ครูสอนศีลธรรม ประจำวัดปทุมคงคาตลอดปี จัดอุปกรณ์การเรียน การสอน ทั้งคอมพิวเตอร์ เครื่องถ่ายเอกสาร และมอบรางวัลแก่นักเรียนผู้สอบบาลี นักธรรมได้ในสนามหลวงเป็นประจำทุกปี
นับตั้งแต่เป็นเจ้าสำนักเรียนวัดปทุมคงคา พ.ศ. 2536 เป็นต้นมา มีนักเรียนบาลีสอบได้ ป.ธ.9 จำนวน 9 รูป
จัดสอนธรรมศึกษาโรงเรียนวัดปทุมคงคา โรงเรียนมัธยมวัดสิงห์ โรงเรียนปทุมคงคา (เอกมัย) และโรงเรียนศึกษานารีวิทยา บางเขน
เกียรติคุณ

พ.ศ. 2531 - ได้รับรางวัลเสาเสมาธรรมจักร ด้านเผยแพร่หลักธรรม
พ.ศ. 2554 - ได้รับถวายรางวัลพุทธคุณูปการ กาญจเกียรติคุณ
พ.ศ. 2554 - ได้รับปริญญาดุษฎีบัณฑิตกิตติมศักดิ์ สาขาจัดการเชิงพุทธ มหาวิทยาลัยมหาจุฬาลงกรณราชวิทยาลัย
สมณศักดิ์

พ.ศ. 2530 - เป็นพระครูสัญญาบัตร ผู้ช่วยเจ้าอาวาสพระอารามหลวงชั้นเอก ที่ พระครูศรีปริยัติยาภรณ์
พ.ศ. 2532 - เป็นพระราชาคณะชั้นสามัญที่ พระสุธีปริยัตยาภรณ์
พ.ศ. 2537 - เป็นพระราชาคณะชั้นราชที่ พระราชรัตนดิลก ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2545 - เป็นพระราชาคณะชั้นเทพที่ พระเทพรัตนสุธี ศรีธรรมสาธก ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2553 - เป็นพระราชาคณะชั้นธรรมที่ พระธรรมคุณาภรณ์ บวรศีลสมาจารวินิฐ วรกิจจานุกิจดิลก ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2557 - เป็นพระราชาคณะเจ้าคณะรองที่ พระพรหมเสนาบดี ศรีสังฆโสภณ วิมลศีลาจาร ศาสนภารธุราทร ตรีปิฎกวราลงกรณ์ มหาคณิสสร บวรสังฆาราม คามวาสี
อิจิโร โอซาวะ

| อิจิโร โอซาวะ |
| --- | --- |
小沢一郎
โอซาวะใน ค.ศ. 2013

หัวหน้าฝ่ายค้าน
ดำรงตำแหน่ง 7 เมษายน ค.ศ. 2006 – 16 พฤษภาคม ค.ศ. 2009
นายกรัฐมนตรี: จุนอิจิโร โคอิซูมิ ชินโซ อาเบะ ยาซูโอะ ฟูกูดะ ทาโร อาโซ
ก่อนหน้า: เซจิ มาเอฮาระ
ถัดไป: ยูกิโอะ ฮาโตยามะ
ดำรงตำแหน่ง 28 ธันวาคม ค.ศ. 1995 – 31 ธันวาคม ค.ศ. 1997
นายกรัฐมนตรี: โทมิอิจิ มูรายามะ รีวตาโร ฮาชิโมโตะ
ก่อนหน้า: โทชิกิ ไคฟุ
ถัดไป: นาโอโตะ คัง
รัฐมนตรีว่าการกระทรวงกิจการภายใน
ดำรงตำแหน่ง 28 ธันวาคม ค.ศ. 1985 – 22 กรกฎาคม ค.ศ. 1986
นายกรัฐมนตรี: ยาซูฮิโระ นากาโซเนะ
ก่อนหน้า: โทรุ ฟูรูยะ [jp]
ถัดไป: โนบูยูกิ ฮานาชิ [jp]
สมาชิกสภาผู้แทนราษฎร
อยู่ในวาระ
เริ่มดำรงตำแหน่ง  27 ธันวาคม ค.ศ. 1969
เขตเลือกตั้ง: อิวาเตะ เขต 2 (1969–1996)  อิวาเตะ เขต 4 (1996–2017)  อิวาเตะ เขต 3 (2017–2021)  เขตเลือกตั้งระบบสัดส่วนโทโฮกุ (2021–ปัจจุบัน)
 
ข้อมูลส่วนบุคคล
เกิด:  (1942-05-24) 24 พฤษภาคม ค.ศ. 1942 (82 ปี) โตเกียว ประเทศญี่ปุ่น
พรรคการเมือง: CDP
การเข้าร่วม พรรคการเมืองอื่น: LDP (ก่อน ค.ศ. 1993) ฟื้นฟู (1993–1994) แนวใหม่ (1994–1998) เสรีนิยม (1998–2003) DPJ (2003–2012) ชีวิตของประชาชนมาก่อน (2012) พรุ่งนี้ (2012) ชีวิตของประชาชน (2012–2016) พรรคเสรีนิยม (2016–2019) พรรคประชาธิปไตยเพื่อประชาชน (2019–2020)
ศิษย์เก่า: มหาวิทยาลัยเคโอ มหาวิทยาลัยนิฮง
ลายมือชื่อ: 
เว็บไซต์: เว็บไซต์ส่วนตัว

อิจิโร โอซาวะ (ญี่ปุ่น: 小沢一郎; โรมาจิ: Ozawa Ichirō; เกิด 24 พฤษภาคม ค.ศ. 1942) เป็นนักการเมืองชาวญี่ปุ่นที่เป็นสมาชิกสภาผู้แทนราษฎรตั้งแต่ ค.ศ. 1969 โดยเป็นตัวแทนอิวาเตะ เขต 3 (อิวาเตะ เขต 2 ในช่วงก่อนการเลือกตั้งทั่วไป ค.ศ. 1996 และอิวาเตะ เขต 4 ในช่วงก่อนการเลือกตั้งทั่วไป ค.ศ. 2017) เขามักได้รับการขนานนามเป็น "โชกุนเงา" เนื่องจากอิทธิพลในเบื้องหลัง
ในตอนแรกเขาเป็นสมาชิกพรรคเสรีนิยมประชาธิปไตย (LDP) โดยดำรงตำแหน่งเลขาธิการพรรคฯ ใน ค.ศ. 1989 ถึง 1991 เขาลาออกจากพรรค LDP ใน ค.ศ. 1993 และดำรงตำแหน่งหัวหน้าพรรคการเมืองอื่น ๆ โดยตอนแรกเป็นผู้ร่วมก่อตั้งพรรคฟื้นฟูญี่ปุ่นกับสึโตมุ ฮาตะที่จัดตั้งรัฐบาลผสมระยะสั้นกับพรรคการเมืองอื่น ๆ ที่คัดค้านพรรค LDP หลังจากนั้นโอซาวะดำรงตำแหน่หัวหน้าฝ่ายค้านจากพรรคแนวใหม่ใน ค.ศ. 1995 ถึง 1997 หัวหน้าพรรคเสรีนิยมใน ค.ศ. 1998 ถึง 2003 (ซึ่งเป็นส่วนหนึ่งของรัฐบาลผสมกับ LDP ของเคโซ โอบูจิใน ค.ศ. 1999 ถึง 2000) จนกระทั่งเป็นหัวหน้าฝ่ายค้านจากพรรคประชาธิปไตยแห่งญี่ปุ่น (DPJ) ใน ค.ศ. 2006 ถึง 2009 และเป็นเลขาธิการพรรค DPJ ในรัฐบาลเมื่อ ค.ศ. 2009 ถึง 2010
ในเดือนกรกฎาคม ค.ศ. 2012 เขากับผู้ติดตามประมาณ 50 คนลาออกจากพรรค DPJ เพื่อก่อตั้งพรรคชีวิตของประชาชนมาก่อนเพื่อประท้วงต่อแผนขึ้นภาษีการบริโภคญี่ปุ่นของพรรค DPJ พรรคของโอซาวะผนวกเข้ากับพรรคพรุ่งนี้ของญี่ปุ่นของยูกิโกะ คาดะ ผู้ว่าราชการจังหวัดชิงะก่อนดารเลือกตั้งทั่วไป ค.ศ. 2012 ที่พรรคทำคะแนนได้ไม่ค่อยดี โอซาวะและผู้ติดตามจึงลาออกแล้วก่อตั้งพรรคชีวิต
ชีวิตช่วงต้น

โอซาวะเกิดในโตเกียวเมื่อวันที่ 24 พฤษภาคม ค.ศ. 1942 ซาเอกิ พ่อของเขา เป็นนักธุรกิจสร้างตัวเองที่ได้รับเลือกเป็นสมาชิกสภาผู้แทนราษฎรจากเขตอิวาเตะ ครอบครัวของเขามาจากมิซูซาวะ จังหวัดอิวาเตะ ซึ่งเป็นที่ตั้งฐานของอาเตรูอิ หัวหน้ากลุ่มชนเอมิชิ
โอซาวะเข้าศึกษาที่มหาวิทยาลัยเคโอโดยสำเร็จการศึกษาใน ค.ศ. 1967 และเรียนในระดับบัณฑิตศึกษาที่มหาวิทยาลัยนิฮง เขาเรียนนิติศาสตร์และตั้งใจที่จะเป็นทนายความ จากนั้นในเดือนพฤษภาคม ค.ศ. 1968 พ่อของเขาเสียชีวิตด้วยภาวะหัวใจล้มเหลว
ชีวิตส่วนตัว

โอซาวะแต่งงานกับคาซูโกะ ฟูกูดะ ลูกสาวของผู้สนับสนุนทานากะที่ร่ำรวย โดยโอซาวะเป็นบิดาของลูกชายสามคนที่เติบโตในจังหวัดอิวาเตะ ในเดือนมิถุนายน ค.ศ. 2012 นิตยสารชูกังบุนชุงเผยแพร่จดหมายของคาซูโกะที่ระบุว่าทั้งคู่จะหย่าร้างโดยอ้างว่า "โอซาวะหนีไปกับเลขาของเขาเพราะกลัวกัมมันตภาพรังสี" ในช่วงที่เกิดภัยพิบัตินิวเคลียร์ฟูกูชิมะในเดือนมีนาคม ค.ศ. 2011
อ่านเพิ่ม

"His claim for mass media on 4 November 2007" (PDF). (97.5 KB) (ในภาษาญี่ปุ่น)
Ichirō Ozawa as an Actor in Japan's Foreign Policy Making
From the DPJ for English readers
Ichirō Ozawa, Blueprint for a New Japan: The Rethinking of a Nation; Introduction by US Senator John D. Rockefeller IV; Kodansha, Hardcover, ISBN 4-7700-2034-1
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  ญี่ปุ่น  เกาหลี  เนเธอร์แลนด์ 
วิชาการ:  CiNii 
อื่น ๆ:  IdRef
พระมหากษัตริย์เยรูซาเลม

|  พระมหากษัตริย์ แห่งราชอาณาจักรละตินแห่งเยรูซาเลม |
| --- | --- |
ราชาธิปไตยในอดีต

Arms of the Kingdom of Jerusalem (Ströhl).svg
ตราแผ่นดินราชอาณาจักรเยรูซาเลม

พระเจ้าอ็องรีที่ 2 แห่งเยรูซาเลม  พระมหากษัตริย์แห่งเยรูซาเลมองค์สุดท้าย
 
ปฐมกษัตริย์: กอดฟรีย์แห่งบูยง
องค์สุดท้าย: พระเจ้าอ็องรีที่ 2
สถานพำนัก: หอคอยดาวิด, เมืองเก่า (เยรูซาเลม)   ราชอาณาจักรเยรูซาเลม
เริ่มระบอบ: 22 กรกฎาคม ค.ศ. 1099
สิ้นสุดระบอบ: 18 พฤษภาคม ค.ศ. 1291 (194 ปี 300 วัน)
ผู้อ้างสิทธิ์: จำนวนมาก
พระมหากษัตริย์แห่งเยรูซาเลม เป็นตำแหน่งสูงสุดของประมุขแห่งราชอาณาจักรเยรูซาเลม หนึ่งในรัฐนักรบครูเสดที่ได้รับการสถาปนาขึ้นโดยเหล่าเจ้าผู้ปกครองชาวคริสต์ที่เข้ายึดเมืองในคราวสงครามครูเสดครั้งที่ 1
กอดฟรีย์แห่งบูยง หรือภาษาฝรั่งเศส คือ โกเดอฟรอย เป็นประมุขคนแรกของราชอาณาจักรเยรูซาเลม แต่ตัวเขาเองปฏิเสธตำแหน่ง "กษัตริย์" และใช้ตำแหน่ง "ผู้พิทักษ์โบสถ์พระคูหาศักดิ์สิทธิ์" แทน ดังนั้นตำแหน่ง "กษัตริย์" อย่างเป็นทางการถูกใช้โดยผู้สืบบัลลังก์ของเขาคือ พระเจ้าบอลด์วินที่ 1 แห่งเยรูซาเลม ในปีค.ศ. 1100 เมืองเยรูซาเลมถูกยึดครองในปีค.ศ. 1187 แต่ราชอาณาจักรเยรูซาเลมยังคงอยู่รอด และได้ย้ายเมืองหลวงไปยังเอเคอร์ในปีค.ศ. 1191 เมืองเยรูซาเลมถูกยึดคืนกลับมาอีกครั้งในสงครามครูเสดครั้งที่ 6 ช่วงค.ศ. 1229 - 1239 และค.ศ. 1241 - 1244 ราชอาณาจักรเยรูซาเลมสุดท้ายถูกยุบเลิกจากการล่มสลายของเอเคอร์ นำมาซึ่งจุดจบของพวกครูเสดในดินแดนศักดิ์สิทธิ์ ปีค.ศ. 1291
หลังจากรัฐนักรบครูเสดล่มสลายไปแล้ว พระอิสริยยศ "พระมหากษัตริย์แห่งเยรูซาเลม" ถูกอ้างสิทธิโดยเหล่าพระราชตระกูลของยุโรปที่สืบเชื้อสายมาจากพระมหากษัตริย์ไซปรัสหรือพระมหากษัตริย์เนเปิลส์ ตามตำแหน่งโดยพิธีการของกษัตริย์เยรูซาเลมถูกใช้โดยสมเด็จพระราชาธิบดีเฟลิเปที่ 6 แห่งสเปน อีกทั้งตำแหน่งนี้เคยถูกอ้างสิทธิโดยอ็อทโท ฟ็อน ฮาพส์บวร์คและพระมหากษัตริย์อิตาลีจนถึงค.ศ. 1946
พระมหากษัตริย์แห่งเยรูซาเลม (1099-1291) > ราชวงศ์บูลอญ (ค.ศ. 1099-1118)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
   ราชอาณาจักรเยรูซาเลม : Kingdom of Jerusalem    (ค.ศ. 1099 - ค.ศ. 1118) • ราชวงศ์บูลอญ •
| พระปรมาภิไธย | พระปรมาภิไธย | พระปรมาภิไธย | พระราชสมภพ | อภิเษกสมรส | สวรรคต |  |
| 1 |  | กอดฟรีย์แห่งบูยง ("ผู้พิทักษ์โบสถ์พระคูหาศักดิ์สิทธิ์")  (Godfrey of Bouillon)   โกเดอฟรอย   (Godefroy) 1099-1100 | ราว ค.ศ. 1060 พระราชสมภพที่บูลอญ-ซูร์-แมร์ ฝรั่งเศส หรือ บราบันต์ โอรสในอูสเทซที่ 2 เคานท์แห่งบูลอญกับไอดาแห่งลอแรน | ไม่อภิเษกสมรส | 18 กรกฎาคม ค.ศ. 1100  พระชนมายุราว 40 พรรษา |  |
| 2 |  | พระเจ้าบอล์ดวินที่ 1  (Baldwin I)   โบดวงที่ 1   (Baudouin I) 1100-1118 | ราว ค.ศ. 1058 พระราชสมภพที่ลอแรน โอรสในอูสเทซที่ 2 เคานท์แห่งบูลอญกับไอดาแห่งลอแรน | โกเดอฮิลด์ เดอ โทนี ไม่มีโอรสธิดา  อาร์ดาแห่งอาร์เมเนีย ค.ศ. 1097 ไม่มีโอรสธิดา  อเดลาเซีย เดล วาสโต ค.ศ. 1112 ไม่มีโอรสธิดา | 2 เมษายน ค.ศ. 1118 อาริช อียิปต์  พระชนมายุราว 60 พรรษา |  |
พระมหากษัตริย์แห่งเยรูซาเลม (1099-1291) > ราชวงศ์เรเธล (ค.ศ. 1118-1153)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
   ราชอาณาจักรเยรูซาเลม : Kingdom of Jerusalem    (ค.ศ. 1118 - ค.ศ. 1153) • ราชวงศ์เรเธล •
| พระปรมาภิไธย | พระปรมาภิไธย | พระปรมาภิไธย | พระราชสมภพ | อภิเษกสมรส | สวรรคต |  |
| 3 |  | พระเจ้าบอล์ดวินที่ 2  (Baldwin II)   โบดวงที่ 2   (Baudouin II) 1118-1131 | ไม่ปรากฏ พระราชสมภพที่ฝรั่งเศส โอรสในอูกที่ 1 เคานท์แห่งเรเธลกับเมลีแซนเดอแห่งม็องต์แตร์รี | มอร์เฟียแห่งเมลีแตง ค.ศ. 1101 พระราชธิดา 4 พระองค์ | 21 สิงหาคม ค.ศ. 1131 เยรูซาเลม |  |
| 4 |  | สมเด็จพระราชินีนาถเมลิเซนเดอ  (Melisende) 1131-1153 ร่วมราชบัลลังก์กับฟูล์ค จนถึงปี 1143 ร่วมราชบัลลังก์กับบอลด์วินที่ 3 จนถึงปี 1153 | ค.ศ. 1105 พระราชสมภพที่เยรูซาเลม โอรสในพระเจ้าบอล์ดวินที่ 2กับมอร์เฟียแห่งเมลีแตง | ฟูล์คที่ 5 เคานท์แห่งอ็องฌู 2 มิถุนายน ค.ศ. 1129 พระราชโอรส 2 พระองค์ | 11 กันยายน ค.ศ. 1161 เยรูซาเลม  พระชนมายุราว 56 พรรษา |  |
ไอโซโทปของไฮโดรเจน

สามไอโซโทปที่เสถียรที่สุดของไฮโดรเจน: โปรเทียม (A = 1), ดิวเทอเรียม (A = 2), และ ทริเทียม (A = 3).
ไฮโดรเจน (H) มีไอโซโทปที่รู้จักกันดีอยู่ 3 ไอโซโทป คือ H1 H2และ H3  แต่ไฮโดรเจนมีไอโซโทปอื่นๆอีก 4 ไอโซโทป ในบรรดาไอโซโทปทั้งหมดของไฮโดรเจน ทริเทียม (H3) เป็นไอโซโทปกัมมันตรังสีที่เสถียรที่สุด ด้วยครึ่งชีวิต 12.32 ปี ส่วนไอโซโทปหนักอื่นๆมีครึ่งชีวิตไม่ถึง เซปโตวินาที (10-21 วินาที) ส่วนไอโซโทปที่เสถียรน้อยที่สุดคือ H7
ไฮโดรเจนเป็นเพียงธาตุเดียวที่มีชื่อของไอโซโทปโดยเฉพาะและใช้มาจนปัจจุบัน ได้แก่ H2 เรียกว่า ดิวเทอเรียม H3 เรียกว่า ทริเทียม โดยทั้งสองมีสัญลักษณ์คือ D และ T ตามลำดับ
ไฮโดรเจน-1 (โปรเทียม)

ข้อมูลเพิ่มเติม: อะตอมไฮโดรเจน
H1 (มวลอะตอม 1.00782504(7) u) เป็นไอโซโทปที่เก่าแก่ที่สุดของไฮโดรเจน มีในธรรมชาติมากถึง 99.98% เพราะนิวเคลียสของไอโซโทปนี้มีแต่โปรตอน และเป็นสาเหตุที่ให้ชื่อไอโซโทปนี้ว่า โปรเทียม
โปรตอนของไอโซโทปนี้ไม่เคยถูกตั้งข้อสังเกตว่าจะมีการสลายตัวของไฮโดรเจน-1 ไปยังไอโซโทปที่เสถียรกว่านี้ แต่มีบางครั้งที่กล่าวถึงการสลายตัวของโปรตอนในฟิสิกส์สสาร ซึ่งมีการคาดเดาว่ากระบวนการนี้สามารถเกิดขึ้นด้วยครึ่งชีวิตที่มากกว่า 1036 ปี และการคาดเดานี้ก็ถูกต้องด้วยการสลายตัวของโปรตอนต้องใช้เวลาที่มากกว่า 6.6 × 1033 ปี
ไฮโดรเจน-2 (ดิวเทอเรียม)

ข้อมูลเพิ่มเติม: ดิวเทอเรียม
H2 เป็นไอโซโทปหนึ่งที่มีความเสถียร ซึ่งรู้จักกันในชื่อ ดิวเทอเรียม และประกอบด้วย 1 นิวตรอน และ 1 โปรตอน ในนิวเคลียสของมัน ดิวเทอเรียมมีในธรรมชาติอยู่ 0.0026 – 0.0184% (โดยจำนวน, ไม่ใช่โดยมวล) ซึ่งไอโซโทปนี้มีสารประกอบอยู่ตัวหนึ่งคือ ดิวเทอเรียมไดออกไซด์
ไฮโดรเจน-3 (ทริเทียม)

ข้อมูลเพิ่มเติม: ทริเทียม
H3 ซึ่งรู้จักกันในชื่อ ทริเทียม ประกอบด้วย 1 โปรตอนและ 2 นิวตรอน ในนิวเคลียสของมัน ไอโซโทปนี้สามารถสลายด้วยการสลายตัวเบต้าไปเป็น ฮีเลียม-3 ด้วยครึ่งชีวิต 12.32 ปี  ทริเทียมในธรรมชาติมีอยู่น้อยมากและนำไปใช้ในการทดลองอาวุธนิวเคลียร์ และสามารถพบได้ในรังสีคอสมิก
ทริเทียม สามารถได้มาจากการระดมยิงนิวเคลียสของลิเทียม-6 ด้วยนิวตรอน ในเครื่องปฏิกรณ์นิวเคลียร์
ไฮโดรเจน-4

H4 ประกอบด้วย 1 โปรตอน และ 3 นิวตรอน ใน นิวเคลียส ไอโซโทปนี้ได้จากการระดมยิงทริเทียม ด้วย ดิวเทอเรียมเคลื่อนที่เร็ว ไอโซโทปนี้มีครึ่งชีวิต (1.39 ± 0.10) × 10-21 วินาที
เมื่อปี ค.ศ. 1995 ไอโซโทปนี้เคยได้รับชื่อว่าควอเดียม ในหนังสือ The Mouse That Roared
ไฮโดรเจน-5

H5 ประกอบด้วย 1 โปรตอน และ 4 นิวตรอน ใน นิวเคลียส ไอโซโทปนี้ได้จากการระดมยิงทริเทียม ด้วย ทริเทียมเคลื่อนที่เร็ว และ ไอโซโทปนี้มีครึ่งชีวิต 9.1 × 10-21 วินาที
ไฮโดรเจน-6

H6 ประกอบด้วย 1 โปรตอน และ 5 นิวตรอน และมีครึ่งชีวิต 2.90 × 10−22 วินาที
ไฮโดรเจน-7

H7 ประกอบด้วย 1 โปรตอน และ 6 นิวตรอน ไอโซโทปนี้ได้จากการระดมยิงไฮโดรเจน ด้วย ฮีเลียม-8
ดูเพิ่ม

ไอโซโทปของฮีเลียม
โปรเทียม, ไอโซโทปที่เก่าแก่ที่สุดของไฮโดรเจน, ประกอบด้วย 1 โปรตอน และ 1 อิเล็กตรอน. ซึ่งเป็นเอกลักษณ์กว่าไอโซโทปอื่นๆ, เพราะไอโซโทปนี้ไม่มีนิวตรอน. (ดู ไดโปรตอน)
จับยัยตัวจุ้นมาแต่งงาน

| จับยัยตัวจุ้นมาแต่งงาน |
| --- | --- |
โปสเตอร์ 'My Little Bride'
กำกับ: คิม โฮจุน
เขียนบท: ยู ซูนิล
อำนวยการสร้าง: ชอย ซุนซิก
นักแสดงนำ: มุน กึน-ย็อง  คิม แร-ว็อน
กำกับภาพ: แซ จองมิน
ตัดต่อ: ปาร์ค ซุนด็อก
ผู้จัดจำหน่าย: ภาพยนตร์เกาหลี
วันฉาย:  2 เมษายน ค.ศ. 2004    9 กุมภาพันธ์ ค.ศ. 2005
ความยาว: 115 min
ภาษา: เกาหลี
จับยัยตัวจุ้นมาแต่งงาน (My Little Bride) เป็นภาพยนตร์เกาหลีแนวโรแมนติคคอมเมดี้ที่เข้าฉายในปี ค.ศ. 2004 กำกับโดยคิม โฮ-จุน เป็นภาพยนตร์ที่ได้รับความนิยมสูงสุดเป็นอันดับ 2 ในปี ค.ศ. 2004 ตามหลังภาพยนตร์เรื่องยอดอย่าง เท กึก กี เลือดเนื้อเพื่อฝัน วันสิ้นสงคราม เพียงเรื่องเดียวมียอดผู้ชมกว่า 3,149,500 คน
เรื่องย่อ

โบยุน (มูน กึน-ย็อง) นักเรียนมัธยมปลายสาวอายุ 16 ปี กำลังวุ่นใจกับการสอบวัดผลSATอย่างเดียวไม่พอแต่ยังต้องว้าวุ่นในเรื่องที่เธอไปหลงรักนักเบสบอลหนุ่มฝีมือฉกาจประจำโรงเรียนที่ชื่อ จุงวู (ปาร์ค จิน-วู) เข้าเสียอีกด้วย แต่แล้ววันหนึ่งคุณปู่ของเธอก็สั่งให้เธอแต่งงานกับ ซังมิน (คิม แร-ว็อน) เนื่องมาจากเมื่อตอนที่ทั้งคู่ยังเป็นเด็กคุณปู่ของทั้งคู่ได้หมั้นหมายทั้งคู่ไว้ให้แก่กัน แม้ทั้งคู่จะรู้จักกันตั้งแต่ยังเป็นเด็กเล็กๆ แต่ซังมินที่ปัจจุบันเป็นนักศึกษาหนุ่มเจ้าเสน่ห์ กลับคอยเอาแต่แกล้งแหย่และยังทำกับเธอราวกับว่าเธอเป็นเด็กเสียอีก แน่นอนว่าทั้งสองคนไม่ได้มีความสุขนักกับการคลุมถุงชนแบบนี้ ซังมินเองไม่ต้องการเสียความเป็นอิสระในการออกเที่ยวหาความสนุกสนานกับสาวๆ สวยๆ หลากหลายที่มารายล้อมเขา ในขณะที่โบยุนเองก็หัวใจสลายเพราะเธอรักเพียงแต่จุงวูผู้เดียวเท่านั้น
แม้จะไม่ชอบขี้หน้ากันเท่าไหร่นักแต่ทั้งสองก็ถูกบังคับให้แต่งงานกันจนได้ในที่สุด อันเป็นผลมาจากอิทธิพลล้นเหลือของคุณปู่ของฝ่ายเจ้าสาว แล้วโบยุนก็ตัดสินใจกลายเป็นเจ้าสาวนอกเครื่องแบบ ปกปิดชีวิตแต่งงานทำตัวเหมือนว่าเธอไม่มีสามีแล้วก็เริ่มต้นออกเดทกับจุงวูด้วยความเชื่อว่าเธอสามารถรับมือกับผู้ชายสองคนกับการใช้ชีวิตสองแบบได้ในเวลาเดียวกัน เรื่องราวผ่านไปได้ด้วยดีจนกระทั่งซังมินได้มาเป็นครูฝึกสอนที่โรงเรียนของโบยุนและที่นั้นเองที่เขาได้ค้นพบความจริงเกี่ยวกับจุงวู...
กลุ่มงูเห่า

กลุ่มงูเห่า เป็นคำศัพท์ทางการเมือง สำหรับเรียกสมาชิกสภาผู้แทนราษฎรที่ลงมติขัดแย้งกับมติของพรรคการเมืองต้นสังกัด เพื่อให้ได้ผลประโยชน์จากฝ่ายที่ลงคะแนนให้ หรือการไม่ย้ายพรรคตามสมาชิกส่วนมากภายหลังจากเกิดการยุบพรรค เป็นต้น โดยโอกาสที่จะเกิดกลุ่มงูเห่ามากที่สุดนั้น จะเกิดในช่วงรัฐบาลที่มีจำนวนเสียงในสภาระหว่างฝ่ายรัฐบาลและฝ่ายค้านไม่ห่างกันมากนัก หรือที่เรียกกันว่า "เสียงปริ่มน้ำ"
กลุ่มงูเห่ามีที่มาจากคำเปรียบเปรยของสมัคร สุนทรเวช หัวหน้าพรรคประชากรไทยในขณะนั้น ที่เปรียบตัวเองเป็นเหมือนชาวนาที่ถูกงูเห่ากัดในนิทานอีสป ซึ่งในประวัติศาสตร์การเมือง มีกลุ่มงูเห่าอยู่หลายครั้ง ดังนี้
กลุ่มงูเห่าพรรคประชากรไทย > สมาชิกกลุ่มงูเห่า 13 คน > ย้ายไปสังกัดพรรคราษฎร

วัฒนา อัศวเหม สส.สมุทรปราการ
พลอากาศเอก สมบุญ ระหงษ์ สส.สมุทรปราการ (เสียชีวิตแล้ว)
ประกอบ สังข์โต สส.นนทบุรี (เสียชีวิตแล้ว)
มั่น พัธโนทัย สส.สมุทรปราการ
สำเร็จ อัจฉริยะประสิทธิ์ สส.นนทบุรี (เสียชีวิตแล้ว)
สมพร อัศวเหม สส.สมุทรปราการ (เสียชีวิตแล้ว)
สุชาติ บรรดาศักดิ์ สส.นนทบุรี
พูนผล อัศวเหม สส.สมุทรปราการ
ฉลอง เรี่ยวแรง สส.นนทบุรี
กลุ่มงูเห่าพรรคประชากรไทย > สมาชิกกลุ่มงูเห่า 13 คน > ย้ายไปสังกัดพรรคชาติพัฒนา

ยิ่งพันธ์ มนะสิการ สส.พิษณุโลก (เสียชีวิตแล้ว)
ไกรสิทธิ์ ไกรสิทธิ์พงศ์ สส.พิษณุโลก
กลุ่มงูเห่าพรรคประชากรไทย > สมาชิกกลุ่มงูเห่า 13 คน > ย้ายไปสังกัดพรรคเสรีธรรม

ทนุศักดิ์ เล็กอุทัย สส.อุตรดิตถ์
กลุ่มงูเห่าพรรคประชากรไทย > สมาชิกกลุ่มงูเห่า 13 คน > ลาออกทันทีหลังแต่งตั้งนายกรัฐมนตรี

ชัยภักดิ์ ศิริวัฒน์ สส.อุตรดิตถ์
กลุ่มงูเห่าพรรคพลังประชาชน (กลุ่มเพื่อนเนวิน)

ในสภาผู้แทนราษฎรไทย ชุดที่ 23 หลังจาก สมัคร สุนทรเวช พ้นจากตำแหน่งนายกรัฐมนตรี จึงได้มีการลงมติเลือกนายกรัฐมนตรีครั้งใหม่ในเดือนกันยายน พ.ศ. 2551 โดยมีความขัดแย้งกันระหว่างการเสนอชื่อผู้ดำรงตำแหน่งนายกรัฐมนตรี โดย เนวิน ชิดชอบ ต้องการเสนอชื่อสมัคร สุนทรเวชอีกครั้ง แต่คนในพรรคกลุ่มหนึ่งต้องการเสนอชื่อ สมชาย วงศ์สวัสดิ์ แทน สุดท้ายผู้ที่ถูกเสนอชื่อก็เป็นสมชาย วงศ์สวัสดิ์ จนเมื่อการยุบพรรคพลังประชาชน เนวิน ชิดชอบจึงนำ สส. กลุ่มเพื่อนเนวิน ทั้ง 23 คน ย้ายไปรวมกับพรรคมัชฌิมาธิปไตย ตั้งพรรคภูมิใจไทยขึ้น และลงมติเลือกอภิสิทธิ์ เวชชาชีวะ ให้ดำรงตำแหน่งนายกรัฐมนตรี จนเกิดวลีทางการเมืองขึ้นมาว่า "มันจบแล้วครับนาย"